OpenLLM-France/wikimedia huggingface dataset:
# Beaufort

«Beaufort» té aquests significats:
* Beaufort (formatge), formatge francès
* Biografies:
** Francis Beaufort, creador de l'escala de Beaufort
* Toponímia:
** Mar de Beaufort, part de l'oceà Àrtic
** Beaufort (Austràlia), ciutat d'Austràlia a Victòria
** Beaufort (Gal·les), ciutat de Gal·les
** Beaufort (Irlanda), ciutat del comtat de Kerry, Irlanda
** Beaufort (Luxemburg), comuna i vila a l'est de Luxemburg
** Beaufort (Malàisia), ciutat de Malàisia a Sabah
** Canadà: Serra de Beaufort, muntanyes de Vancouver, Canadà
** França:
*** Beaufort (francès) o Bèuhòrt (occità), municipi francès a la regió de Migdia-Pirineus, departament d'Alta Garona
*** Beaufort (Erau) municipi francès
*** Beaufort (Haute-Garonne), municipi francès
*** Beaufort (Isèra), municipi francès
*** Beaufort (Jura), municipi francès
*** Beaufort (Nord), municipi francès
*** Beaufort (Savoia), municipi francès
*** Beaufort-Blavincourt, municipi francès al departament de Pas-de-Calais
*** Beaufort-en-Argonne, municipi francès al departament del Meuse
*** Beaufort-en-Santerre, municipi francès al departament del Somme
*** Beaufort-en-Vallée, municipi francès al departament de Maine-et-Loire
*** Beaufort-sur-Doron municipi francès al departament de Savoia
*** Beaufort-sur-Gervanne, municipi francès al departament del Drôm
*** Comtat de Beaufort, comtat feudal de França
*** Ducat de Beaufort, senyoria, comtat i finalment ducat del Regne de França a la Xampanya
*** Chapdes-Beaufort, municipi francès al departament del Puèi Domat
*** Montmorency-Beaufort, municipi francès al departament de l'Aube
*** Cantó de Beaufort-en-Vallée, cantó francès del departament de Maine i Loira, al districte d'Angers
*** Cantó de Beaufort-sur-Doron, cantó francès del departament de Savoia, districte d'Albertville
** Estats Units:
*** Comtat de Beaufort (Carolina del Nord), comtat dels Estats Units
*** Comtat de Beaufort (Carolina del Sud), comtat dels Estats Units
*** Beaufort (Carolina del Nord), ciutat dels Estats Units
*** Beaufort (Carolina del Sud), ciutat dels Estats Units
*** Beauford Township, ciutat dels Estats Units (Minnesota)
** Castells:
*** Castell de Beaufort (Escòcia)
*** Castell de Beaufort (França)
** Castell de Beaufort (Líban), castell dels croats al Líban
* Miscel·lània:
** Duc de Beaufort (Anglaterra), títol anglès
** Duc de Beaufort (França), títol francès
** Escala de Beaufort, escala que permet mesurar la intensitat del vent
** Ratpenat d'esquena nua de Beaufort, animal d'Indonèsia
# Joaquín Ruiz Mendoza

Joaquín Ruiz Mendoza (Melilla, 1915 - València, 2003) fou un advocat i polític valencià originari de Melilla.

## Biografia

Fill d'un militar d'ideologia republicana, va estudiar el batxiller al Col·legi de Doctrina Cristiana i en l'Institut de Melilla. El 1931 es va establir a València amb la seva família i va estudiar la carrera de dret a la Universitat de València. En 1933 va ingressar en la Joventuts Socialistes d'Espanya, incorporant-se a l'any següent al PSOE. En 1936 fou nomenat membre de la Federació Provincial de Joventuts. Durant la guerra civil espanyola va ser comissari polític a Nules i Borriana, raó per la qual el 1939 va ser condemnat a 20 anys de presó. Després de passar per la presó d'Elx, per la Presó Model de València i la de Sant Miquel dels Reis, el 1943 va sortir en llibertat condicional, però continuà depurat per a exercir la seva professió d'advocat fins al 1947. En 1945 va ser novament detingut durant tres mesos per reorganitzar el PSOE de València.
Aprofità la cobertura legal del seu bufet d'advocats per a dur a terme activitat política clandestina i defensar als detinguts per la Direcció General de Seguretat. El 28 de maig de 1970 donà suport una carta dirigida al secretari d'Estat americà William Pierce Rogers i a Gregorio López-Bravo de Castro, per la qual fou multat el 15 de juny de 1970 per decret del Ministre de la Governació, juntament amb els altres 114 polítics que la signaren.
Malgrat haver col·laborat amb la direcció de Rodolfo Llopis a l'exili, després del Congrés de Suresnes de 1974 es decantà per la nova direcció de Felipe González. A les eleccions generals espanyoles de 1977 fou elegit diputat pel PSOE per la província de València. Fou vicepresident Primer de la Comissió d'Interior del Congrés dels Diputats.
Posteriorment fou elegit senador pel PSPV-PSOE a les eleccions generals espanyoles de 1982, 1986, 1989 i 1993. Del 1979 al 1982 fou regidor de l'Ajuntament de València. Ha col·laborat amb la premsa regional, publicant articles de caràcter polític i fou acadèmic de l'Acadèmia Valenciana de Jurisprudència i Legislació. L'any 2002 l'Associació Valenciana de Juristes Demòcrates li va concedir el seu premi anual pel seu compromís amb la defensa de les llibertats i la seva constant trajectòria progressista.

## Referències

* ↑ Javier Paniagua Fuentes i y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.491. ISBN 9788495484802.
* ↑ Fitxa del Congrés dels Diputats
* ↑ Fitxa del Senat
* ↑ Homenaje de los Juristas Demócratas a Manuel Peris y Joaquín Ruiz Mendoza a El País

## Enllaços externs

* Articles sobre Joaquín Ruiz Mendoza a El País
# Texcalyacac

Texcalyacac és un municipi de l'estat de Mèxic. San Mateo Texcalyacac és el cap de municipi i principal centre de població d'aquesta municipalitat. Aquest municipi és a la part nord-occidental de l'estat de Mèxic. Limita al nord amb el municipi de Almoloya del Río, al sud amb Joquicingo, a l'oest amb Tenango del Valle i a l'est amb Tianguistenco.

## Vegeu també

* Municipis de l'estat de Mèxic

## Referències

* ↑ Monografia municipal de Texcalyacac Arxivat 2017-08-25 a Wayback Machine. (castellà)

## Enllaços externs

* Portal de l'estat de Mèxic (castellà)
# Jordi Puiggalí i Clavell

Jordi Puiggalí i Clavell (Mataró, 1922 - Barcelona 2018)) és un escultor i dibuixant català.

## Biografia

Escultor i dibuixant, Jordi Puiggalí estudia a l'Escola d'Arts i Oficis de Mataró on presenta la seva primera exposició individual (1945). Aparellador i llicenciat en Belles Arts (1970), ha dedicat bona part de la seva vida a la docència, especialment a l'Escola d'Arts Aplicades i Oficis Artístics de Badalona, institució que va dirigir. Vinculat al Cercle Artístic, al FAD i a la desapareguda Associació d'Artistes Actuals, és membre del Cercle Artístic de Sant Lluc i recentment ha estat distingit per l'Associació Sant Lluc per les Arts de Mataró, entitat a la qual pertany des dels seus inicis.
Deixeble de l'escultor Bohigas en talla i decoració i deixeble lliure de Vicenç Navarro i de Frederic Marés a l'Escola de Belles Arts, Puiggalí és autor d'una prolífica i vasta obra que ha merescut diversos guardons. És especialment reconegut pels seus nus femenins de línia noucentista i per la seva extensa obra religiosa repartida arreu del país i de la qual, a Mataró, se'n custodia una bona representació.
Jordi Puiggalí és, a més a més, un mestre del retrat, on s'hi ha singularitzat combinant les arrels acadèmiques d'elaborada tècnica amb traços enèrgics i molt personals característics dels seus treballs. Tant en les seves escultures com en els seus dibuixos, Jordi Puiggaglí excel·leix en aquesta complexa modalitat artística.

## Bibliografia

* AAVV.- Senyors i senyores. El retrat. Sala 1 (temporada 2006-2007). Patronat Municipal de Cultura de Mataró, 2007.
* Diccionari Ràfols d'artistes catalans
# Pujada del Rei Martí (Girona)

La Pujada del Rei Martí o Carrer del Rei Martí és una via pública del municipi de Girona inclosa en l'Inventari del Patrimoni Arquitectònic de Catalunya.

## Descripció

És un carrer llarg i estret que s'inicia al portal de Sobreportes, baixant en línia recta entre el Convent de les Caputxines i l'Església de Sant Feliu de Girona. A mitjan trajecte hi ha un encreuament de carrers, Francesc Sampsó i portal de la Barca. A partir d'aquí hi ha una lleugera ondulació fins a la plataforma que cobreix el riu Galligants. Hi destaca l'absis de l'església de Sant Feliu, el mur occidental de l'església de Sant Lluc de Girona, el convent de les Caputxines i la casa número 9, on prop de terra hi ha una creu sostinguda per una mà. A la casa número 6 hi ha un escut nobiliari amb una faixa i el cognom Valls. La casa núm.-1 té a la façana lateral que dona a aquest carrer una única finestra gòtica. Cal remarcar que el segon tram del carrer el nivell del sòl es va elevar, per evitar inundacions, de manera que ara s'entra a les cases per on hi havia el primer pis, quedant visibles les llindes arran de terra.

## Història

Antigament formava part de la Via Augusta romana i fins al s. XII va ser la via principal d'entrada a la ciutat per la banda nord. La notícia documental més antiga fa referència a l'illa de cases que comença el número 6: l'any 1333 aquesta casa pertanyia a l'Administració dels Aniversaris de la Seu, la qual l'havia cedit en usdefruit a un paraire de Girona, Pere Fon. L'any 1462 fou amortitzada pel beneficiat de Sant Llorenç de l'església de Sant Feliu. L'any 1604 el notari Miquel Masó ven al prevere beneficiat Lluís Ferrer la casa número 9 la qual posteriorment fou ocupada pels beneficiats de Sant Feliu i adquirida a finals del s. XVIII pels Aniversaris de la Seu. Suposem que l'alçament del carrer es va fer a mitjans del s. XVIII. Una antiga creença diu que el rei Martí l'Humà va néixer a la casa número 1 d'aquest carrer, d'aquí prové el nom del carrer.

## Referències

* 1 2 «Pujada del Rei Martí». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 febrer 2015].
# Gustaf Olof Svante Arrhenius

Gustaf Olof Svante Arrhenius (Estocolm, 5 de setembre de 1922 - La Jolla, 3 de febrer de 2019), de vegades anomenat Olaf Arrhenius, va ser un oceanògraf geoquímic. És descendent del Premi Nobel de química Svante Arrhenius i fill del també químic Olof Vilhelm Arrhenius (1896-1977).
Olaf Arrhenius seguí la tradició científica de la seva família i va fer recerca en exobiologia i particularment en l'ecologia del paisatge on la va formular matemàticament, una teoria entre la relació que hi ha entre el nombre d'espècies i la superfície (SPAR segons les sigles en anglès;« Species-area relationship ») que diu que com més gran sigui la superfície més hi augmentarà el nombre d'espècies i ho farà de manera exponencial. Aquesta teoria, si bé no està completament demostrada ha passat a ser un dels fonaments de l'ecologia.
L'any 1946 explorà les grans fondàries de l'Oceà Atlàntic i del Mediterrani, poc després (1947-48) participaria en una gran expedició sueca (Albatross) realitzada als mars de tot el món. Amb aquesta recerca (gràcies als sediments mostrejats) es va poder precisar el clima del planeta des d'un milió d'anys enrere i en alguns llocs encara més.

## Bibliografia

* Lloc web de O. Arrhenius Arxivat 2010-06-26 a Wayback Machine.

## Enllaços externs

* (anglès) éléments de bibliographie (Gustaf Olof Svante Arrhenius, "Oral History of Gustaf Olof Svante Arrhenius", 11 d'abril de 2006, Scripps Institution of Oceanography Archives. Vegeu també l'interview faite d'O. Arrhenius par Laura Harkewicz (le 11 avril 2006; 53 pages, en anglais)

## Notes i referències

* ↑ Statistical Investigations in the Constitution of Plant Associations, O. Arrhenius, Ecology, Vol. 4, No. 1 (Jan., 1923), pp. 68-73 (6 pages), doi:10.2307/1929275 («Enllaç».
# Gareth Edwards

Gareth Edwards (Nuneaton, Warwickshire, Regne Unit, 1 de juny de 1975) és un director de cinema britànic. És conegut per dirigir la pel·lícula de Monsters el 2010, el seu primer llargmetratge. Un dels seus últims grans treballs és Godzilla (2014).

## Filmografia
### Llargmetratges

* Monsters (2010) (escriptor i director)
* Godzilla (2014) (director)
* Rogue One: A Star Wars Story (2016) (director)
* The Creator (2023) (director)

### Televisió

* End Day (2008) (director i efectes visuals)

### Documentals

* In the Shadow of the Moon (2007) (efectes visuals)

### Curts

* Factory Farmed (2008) (escriptor, director, cinematogràfic i editor)

## Premis i nominacions
### Nominacions

* 2006: Primetime Emmy als efectes visuals especials per a sèrie per Perfect Disaster
* 2011: BAFTA al guionista, director o productor britànic debutant per Monsters
# Muntanya de Cugul

La Muntanya de Cugul és una muntanya de 538 metres que es troba al municipi de Sant Aniol de Finestres, a la comarca catalana de la Garrotxa.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Àmir (nom)

Àmir és un nom masculí àrab (àrab: عامر, ʿĀmir) que literalment significa ‘pròsper’, ‘ben proveït’, ‘curull'. Si bé Àmir és la transcripció normativa en català del nom en àrab clàssic, també se'l pot trobar transcrit Amir, 'Amir, Aamir, Aamer. Aquest nom també el duen musulmans no arabòfons que l'han adaptat a les característiques fòniques i gràfiques de la seva llengua.
Cal no confondre aquest nom amb Amir, un altre nom de pila àrab masculí, així com amb el làqab o títol al-Àmir bi-ahkam-Al·lah dut per un califa fatimita.
Vegeu aquí personatges i llocs que duen aquest nom.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. "عمر". ISBN 978-84-412-1546-7.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Barbara Bush

Barbara Pierce Bush (Ciutat de Nova York, 8 de juny de 1925 - Houston, 17 d'abril de 2018) fou l'esposa del 41è President dels Estats Units, George H. W. Bush, i exercí de primera dama entre 1989 i 1993. Anteriorment entre 1981 i 1989 ja fou la segona dama, mentre el seu marit era vicepresident.
Va tenir 6 fills, entre ells el també president George W. Bush, i el 43è Governador de Florida, Jeb Bush.
Com a primera dama va destacar-se pel seu treball en favor de l'alfabetització, feina per la qual va crear la fundació que porta el seu nom.

## Referències

* ↑ Jackson, Harold. «Barbara Bush obituary» (en anglès), 18-04-2018. [Consulta: 20 abril 2018].
# Jordi Puig-Suari

Jordi Puig-Suari és un professor i desenvolupador de tecnologia aeroespacial. És el co-inventor de l'estàndard CubeSat, i actualment és cofundador de l'empresa Tyvak Nano-Satellite Systems.

## Carrera

Puig-Suari és professor a la Universitat Politècnica de l'Estat de Califòrnia, havia participat en cinc iniciatives de desenvolupament de satèl·lits i el llançament de set missions de naus espacials.
El 2011, Puig-Suari i Scott MacGillivray, exgerent dels programes de nanosatél·lits de Boeing Phantom Works, van fundar Tyvak Nano-Satellite Systems a San Luis Obispo, Califòrnia, per vendre kits de nano satèl·lits, amb l'objectiu d'augmentar l'oferta de peces disponibles per a càrregues útils.

## CubeSats

Puig-Suari va ser el co-inventor del disseny de referència CubeSat, juntament amb el professor Bob Twiggs d'Universitat Stanford. L'objectiu del qual és permetre als estudiants dissenyar, construir, provar i operar en l'espai un satèl·lit artificial amb capacitats similars a les del Sputnik
Amb el temps, el disseny CubeSat s'ha convertit en un estàndard de la indústria, àmpliament "adoptat per les universitats, empreses i agències governamentals de tot el món".
Els primers CubeSats van ser posats en òrbita terrestre baixa el juny del 2003. Des d'aleshores, més de 75 CubeSats han estat posats en òrbita, i el nombre ha crescut ràpidament.

## Referències

* ↑ «Aerospace Engineering Faculty». Cal Poly. Arxivat de l'original el 2012-12-12. [Consulta: 30 setembre 2012].
* ↑ «IAC2009». International Astronautical Federation. [Consulta: 30 setembre 2012].
* ↑ Werner, Deborah. «Builders Packing More Capability into Small Satellites». Arxivat de l'original el 2013-02-02. [Consulta: 28 gener 2013]. Gener 2013
* ↑ «Cubist Movement» p. 30. Space News, 13-08-2012. «Quan els professors Jordi Puig-Suari de Califòrnia Polytechnic State University i Bob Twiggs de la Universitat Stanford va inventar el CubeSat 01:00 poc més d'una dècada, mai es van imaginar que els satèl·lits petits s'aprovi per universitats, empreses i agències governamentals de tot el món. Simplement volia dissenyar una nau espacial amb capacitats similars a Spútnik aquest estudiant graduat pot dissenyar, construir, provar i operar. Per grandària, els professors es van establir en una galleda de 10 centímetres, ja que era prou gran per acomodar una càrrega útil de comunicacions bàsic, panells solars i una bateria.»
# Atralata

Atralata és un gènere monotípic d'arnes de la família Crambidae. Conté només una espècie, Atralata albofascialis, que es troba a la major part d'Europa, excepte Irlanda, Gran Bretanya, Noruega, Finlàndia, Lituània i Grècia.
L'envergadura alar és de 10-14 mm. Hi ha dues generacions per any.
Les larves s'alimenten d'Inula conyzae. La larva mina les fulles de la seva planta d'acollida. La mina té la forma d'una gran taca marró a les fulles inferiors. Es poden trobar diverses larves en una sola mina. La pupació es fa fora de la mina.

## Referències

* ↑ «GlobIZ search». Global Information System on Pyraloidea. [Consulta: 13 juliol 2019].
* ↑ Fauna Europaea
* ↑ microlepidoptera.nl Arxivat 11 November 2013$^{[Datemismatch]}$ a Wayback Machine.
* ↑ «bladmineerders.nl». Arxivat de l'original el 2016-03-04. [Consulta: 13 juliol 2019].
# Naggo Head FC

El Naggo Head FC és un club de futbol jamaicà de la ciutat de Portmore.

## Palmarès

* Copa jamaicana de futbol:
** 1997

## Referències

* ↑ «Jamaica - List of Cup Winners». RSSSF. [Consulta: 9 febrer 2019].
# Àmplia estructura anul·lar

En astrogeologia, una àmplia estructura anul·lar (en anglès, large ringed feature; abr. LG) és una expressió utilitzada per la Unió Astronòmica Internacional per classificar algunes estructures geològiques a les superfícies de Cal·listo, Europa i Tità, qualificades no oficialment com a «característiques anul·lars críptiques» (cryptic ringed features).
Poden ser cràters molt erosionats i / o parcialment enterrats sota capes de sediments.
És un dels pocs termes oficials que no està en llatí.

## Referències

* ↑ (anglès) Descriptor Terms (Featur Types) - Gazetteer of Planetary Nomenclature - International Astronomical Union (IAU) Working Group for Planetary System Nomenclature (WGPSN)
* ↑ Llista sobre la base de dades de les denominacions de l'IAU
# Le Mélomane

Le Mélomane és un curtmetratge mut de la productora francesa Star Film Company de l'any 1903, dirigida per Georges Méliès.

## Trama

Un mestre de música porta a la seva banda a un camp on cinc línies de telègraf estan enganxades en pals d'electricitat. Alçant una clau de sol gegant, converteix el conjunt de línies en un pentagrama gegant. Després, usa còpies del seu propi cap per a lletrejar la melodia de God Save the King, i la seva banda s'uneix.

## Producció i llançament

El propi Méliès interpreta el paper principal del mestre de música. Els efectes de superposició a Le Mélomane, que van permetre que múltiples caps de Méliès apareguessin en el pentagrama, es van crear mitjançant una tècnica de exposició múltiple que requeria que la mateixa tira de pel·lícula es passés per la càmera set vegades.
La pel·lícula va ser llançada per Star Film Company i està numerada 479-480 en els seus catàlegs. La pel·lícula va ser registrada per als drets d'autor estatunidencs en la Biblioteca del Congrés el 30 de juny de 1903.
Els estudiosos de cinema francesos Jacques Malthête i Laurent Mannoni creuen que El melòman és la seva més famosa pel·lícula catalogada com a pel·lícula de trucs.

## Referències

* ↑ Frazer, John (1979), Artificially Arranged Scenes: The Films of Georges Méliès, Boston: G. K. Hall & Co., p. 113, ISBN 0816183686
* ↑ Essai de reconstitution du catalogue français de la Star-Film; suivi d'une analyse catalographique des films de Georges Méliès recensés en France, Bois d'Arcy: Service des archives du film du Centre national de la cinématographie, 1981, pàg. 136–7, ISBN 2903053073, OCLC 10506429
* ↑ Malthête & Mannoni 2008, p. 345
* ↑ Malthête, Jacques & Mannoni, Laurent (2008), L'oeuvre de Georges Méliès, París: Éditions de La Martinière, p. 31, ISBN 9782732437323
* ↑ Malthête & Mannoni 2008, p. 147

## Enllaços externs

* Le Mélomane a YouTube
# Mirueña de los Infanzones

Mirueña de los Infanzones és un municipi de la província d'Àvila, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 275 | 215 | 184 | 157 |

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 16 setembre 2021].
# Jesús Martínez Díez

Jesús Martínez Díez (7 de juny de 1952) és un exfutbolista mexicà.

## Selecció de Mèxic

Va formar part de l'equip mexicà a la Copa del Món de 1978.

## Referències

* ↑ 1978 FIFA World Cup Argentina Arxivat 2011-10-20 a Wayback Machine.
* ↑ Jesús Martínez Díez a National-Football-Teams.com (anglès)
* ↑ Jesús Martínez Díez Fitxa i estadístiques a la FIFA
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
# Quadrants i regions de l'abdomen

L'abdomen humà està dividit en quadrants i regions per anatomistes i metges amb finalitats d'estudi, diagnòstic i tractament. Aquestes divisions permeten localitzar el dolor i la sensibilitat, les cicatrius, els tumors i altres elements d'interès, reduint així quins òrgans i teixits poden estar implicats.

## Quadrants

La divisió en quatre quadrants:
* El quadrant inferior esquerre inclou la fossa ilíaca esquerra i la meitat del flanc. Dit d'altre forma: des del pla umbilical fins al lligament inguinal esquerre. L'equivalent en altres animals és el quadrant posterior esquerre.
* El quadrant superior esquerre s'estén des del pla umbilical fins a la caixa toràcica esquerra. Aquest és el quadrant anterior esquerre en altres animals.
* El quadrant superior dret s'estén des del pla umbilical fins a la caixa toràcica dreta. L'equivalent en altres animals és el quadrant anterior dret.
* El quadrant inferior dret s'estén des del pla umbilical fins al lligament inguinal dret. Aquest en altres animals és el quadrant posterior dret.

## Regions

Es poden marcar nou regions de l'abdomen mitjançant dues línies divisòries horitzontals i dues verticals. Les línies verticals són les línies mitjanes claviculars preses des del punt mitjà de cada clavícula. La línia horitzontal superior és la línia subcostal presa de les parts inferiors dels cartílags costals més baixos. La línia horitzontal inferior és la línia intertubercular que connecta els tubercles de la pelvis.
Les tres regions principals situades al centre són la regió epigàstrica, la regió umbilical i la regió hipogàstrica també coneguda com a regió púbica.
Als costats de l'abdomen les altres sis regions són les regions hipocondríaques esquerra i dreta, a banda i banda de l'epigastri; les regions del flanc lumbar esquerre i dret, a banda i banda de la regió umbilical, i les regions ilíaques o inguinals esquerra i dreta a banda i banda de l'hipogastri.

## Referències

* ↑ Elsevier, Dorland's Illustrated Medical Dictionary, Elsevier, <http://dorlands.com/> Arxivat 2014-01-11 a Wayback Machine.
* ↑ Wolters Kluwer, Stedman's Medical Dictionary, Wolters Kluwer, <http://stedmansonline.com/>
* 1 2 Saladin, Kenneth. Human Anatomy, 2011, p. 14–16. ISBN 9780071222075.
* 1 2 Moore, Keith. Clinically Oriented Anatomy, 2018, p. 407. ISBN 9781496347213.